Diari Oficial de la Generalitat Valenciana


Sumari del DOGV 6811, del 05-07-2012 (2012/6463)

RESOLUCIÓ de 18 de juny de 2012, de la presidenta de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals d'informàtic en l'INVASSAT.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6811

Data del DOGV
:   05-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/6463


Data del document
:   18-06-2012

Organisme emissor
:   Institut Valencià de Seguretat i Salut en el Treball

Tipus de document
:   Resolució

Descriptors 

:   * ajuda pública

RESOLUCIÓ de 18 de juny de 2012, de la presidenta de l'Institut Valencià de Seguretat i Salut en el Treball (INVASSAT), per la qual es convoca una beca per a la realització de pràctiques professionals d'informàtic en l'INVASSAT. [2012/6463]  
L'INVASSAT, organisme autònom adscrit a la Conselleria d'Educació, Formació i Ocupació, ha decidit contribuir d'alguna manera, per mitjà de la convocatòria anual de beques per a la formació de postgraduats que hagen finalitzat els seus estudis recentment, a facilitar l'accés del món universitari al coneixement de l'Administració autonòmica, de forma que li permeta una ampliació dels seus coneixements i els proporcione una visió pràctica dels àmbits d'actuació propis com ara la prevenció dels riscos laborals.  
D'acord amb el que establix l'article 7.3 del Decret 132/2009, de 4 de setembre, del Consell, pel qual es regula la concessió de beques, en relació amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball (INVASSAT), resolc:  
  
  
Primer  
Convocar un concurs públic per a la concessió d'una beca per a la realització de pràctiques professionals d'informàtica adscrita al Servici de Plans d'Actuació i Estadística de la Prevenció de l'INVASSAT.  
La convocatòria es regirà per les bases establides en esta resolució; pel Decret 132/2009, de 4 de setembre, del Consell, pel qual es regula la concessió de beques; per l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II, «De les beques de pràctiques professionals», del Decret 132/2009, del Consell, pel qual es regula la concessió de beques; per les disposicions bàsiques contingudes en la Llei 38/2003, de 17 de novembre, General de Subvencions, i els preceptes de desplegament reglamentari d'estos arreplegats en el Reial Decret 887/2006, de 21 de juliol; per les prescripcions contingudes en l'articulat del text refós de la Llei d'Hisenda Pública de la Generalitat Valenciana, pel qual s'aprova el Decret Legislatiu de 26 de juny de 1991, que, aplicades a esta matèria, no estiguen en contradicció amb aquelles, i, per a allò no previst per este, pels preceptes que no tinguen caràcter bàsic de la Llei 38/2003, General de Subvencions, i del seu reglament de desplegament.  
  
Esta convocatòria no ha de ser notificada a la Comissió Europea perquè no reunix tots els requisits de l'apartat 1 de l'article 107 del Tractat de Funcionament de la UE, ja que l'ajuda s'adreça a l'atorgament de beques per a pràctiques professionals els beneficiaris de les quals són persones físiques que no exercixen activitat econòmica i, per tant, no afecten els intercanvis comercials entre estats membres, ni produïx cap falsejament a la competència, ni afavorix determinades empreses o produccions, tot això de conformitat amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat adreçats a establir, concedir o modificar ajudes públiques.  
  
Segon  
Aprovar les bases per les quals es regirà la concessió de la beca, contingudes com a annex I a esta resolució.  
  
Tercer  
La beca, que té un import màxim de 12.000,00 €, serà finançada amb càrrec a la línia de subvenció SE835, «Beques de formació», del capítol IV del pressupost de gastos de l'INVASSAT, i tindrà una duració d'un any a partir de l'1 de juliol de 2012 o de la data que s'indique expressament en la resolució de concessió, en cas que esta siga posterior. L'import es distribuirà en les anualitats següents:  
Any 2012: 6.000 euros.  
Any 2013: 6.000 euros.  
  
Quart  
Per delegació de la presidenta de l'INVASSAT, el director de l'INVASSAT resoldrà la concessió d'esta convocatòria de beca i totes les resolucions que siguen necessàries per al desplegament i l'execució d'esta disposició, d'acord amb el Decret 122/2006, de 8 de setembre, del Consell, pel qual s'aprova el Reglament Orgànic i Funcional de l'Institut Valencià de Seguretat i Salut en el Treball (INVASSAT).  
  
  
Quint  
Esta resolució, que produirà efectes des de l'endemà de la publicació en el Diari Oficial de la Comunitat Valenciana, esgota la via administrativa, i en contra es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats de l'endemà de la publicació, d'acord amb el que disposen els articles 10.1.a) i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí de la interposició d'un recurs potestatiu de reposició davant d'este òrgan, d'acord amb els articles 116 i 117 de la Llei 4/1999, de 13 de gener, de Modificació de la Llei 30/1992, de 26 de novembre, o de la possibilitat d'exercitar qualsevol altre que es considere procedent.  
  
  
València, 18 de juny de 2012.- La presidenta de l'Institut Valencià de Seguretat i Salut en el Treball (INVASSAT): María José Catalá Verdet.  
  
  
ANNEX I  
  
Bases de la convocatòria per a la concessió d'una beca d'informàtic per a la realització de pràctiques professionals en el Servici de Plans d'Actuació i Estadística de l'INVASSAT  
  
Primera. Objecte de la convocatòria  
Esta convocatòria té com a objecte la concessió, d'acord amb els principis de publicitat i concurrència competitiva, d'una beca per a la realització de pràctiques professionals en el Servici de Plans d'Actuació i Estadística de l'INVASSAT, com a informàtic, per a la preparació de les estadístiques dels sinistres laborals i de les accions relacionades.  
  
  
Segona. Modalitat, titulacions admeses i nombre de beques  
  
  
  
Tercera. Requisits de les persones sol·licitants  
1. Podran optar a l'obtenció d'una beca les persones que reunisquen els requisits següents:  
a) Ser espanyol o nacional d'un estat membre de la Unió Europea, o nacional d'aquells estats a què, en virtut de tractats internacionals subscrits per la Unió Europea i ratificats per Espanya, s'aplique la lliure circulació de persones.  
b) Les persones aspirants que no posseïsquen la nacionalitat espanyola hauran d'acreditar coneixements suficients en alguna de les llengües oficials de la Comunitat Valenciana, aspecte que es verificarà, si és el cas, durant el procés de selecció.  
c) Estar en possessió del títol oficial exigit en la convocatòria, expedit o homologat per les autoritats espanyoles corresponents, i que no hagen transcorregut més de cinc anys des que el va obtindre.  
Quedaran excloses de la beca les persones aspirants que no complisquen els requisits anteriors.  
d) No patir malaltia o discapacitat que impedisca el compliment de les obligacions inherents a la concessió i al normal desenvolupament de les pràctiques professionals.  
Les persones discapacitades en les quals no concórrega este impediment podran al·legar la condició de discapacitat a l'efecte de dirimir l'empat previst en la base deu.  
e) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions (BOE núm. 276, de 18 de novembre de 2003).  
f) Estar al corrent de les obligacions fiscals i amb la Seguretat Social i no mantindre relació laboral fixa.  
g) No ser beneficiari de cap beca de pràctiques professionals en la Generalitat, llevat que resten menys de dos mesos per a acabar-la, ni haver sigut beneficiari de beques de pràctiques professionals en la Generalitat per un període igual o superior a 36 mesos.  
h) Complir les bases de la convocatòria i la resta de normes que hi siguen aplicables.  
i) No ser major de 35 anys.  
2. El compliment temporal dels requisits s'entendrà referit a la data de finalització del termini de presentació de sol·licituds, excepte els arreplegats en les lletres g) i h), el compliment dels quals estarà referit a la data de concessió de la beca, si és el cas.  
  
Quarta. Procediment de selecció  
1. La selecció dels aspirants s'efectuarà per mitjà de la valoració de mèrits, de conformitat amb el que establixen estes bases.  
2. Als efectes de la valoració, es consideraran com a mèrits els següents:  
A) Expedient acadèmic  
La puntuació assignada a l'expedient acadèmic coincidirà amb la nota mitjana ponderada, i donarà lloc a una valoració entre 5 i 10 punts.  
Quan la ponderació estiga realitzada amb una puntuació 0-4, s'aplicarà el que disposen els apartats 13.4 i 13.5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
  
B) Coneixements de valencià  
Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i puntuant-se exclusivament el nivell més alt acreditat:  
  
  
Grau Superior 1 punt  
Grau Mitjà 0,75 punts  
Grau Elemental 0,50 punts  
Grau Coneixements Orals 0,25 punts  
  
C) Coneixements d'idiomes de la Unió Europea  
Es valorarà cada nivell superat, d'acord amb el Marc Comú Europeu de Referència per a les Llengües, amb 0,20 punts.  
La puntuació màxima que es pot obtindre per al conjunt dels idiomes i cursos acreditats és d'1 punt.  
Només es valoraran els títols expedits per les escoles oficials d'idiomes, per les universitats, pels ministeris o per qualsevol organisme oficial acreditat.  
D) Coneixements addicionals  
1. Experiència professional relacionada directament amb l'objecte de la beca, fins a 2 punts; es computarà 0,10 per cada mes complet treballat.  
2. Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per la persona interessada, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores, 1,50 punts.  
d) De 50 o més hores, 1,00 punts.  
e) De 25 o més hores, 0,50 punts.  
f) De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es puntuaran en este subapartat ni en l'apartat C anterior els cursos de valencià i d'idiomes.  
E) Entrevista  
Seran convocades a una entrevista que versarà sobre la seua formació, la seua trajectòria acadèmica i professional i els seus coneixements sobre les matèries relacionades amb l'objecte de les beques convocades, les persones que tinguen una valoració mínima de 8 punts en la suma dels cinc primers apartats d'este barem de mèrits. L'entrevista pot ser valorada amb un màxim de 4 punts i el resultat se sumarà a la puntuació obtinguda per cada aspirant en els apartats anteriors d'este barem, a fi d'obtindre, com a resultat, la puntuació final del procés de selecció.  
  
Per a superar l'entrevista personal serà necessari obtindre, com a mínim, un punt, i serà la comissió avaluadora la que establisca els criteris de ponderació per a determinar l'atorgament de la puntuació corresponent a cada aspirant.  
De conformitat amb el que establix la base quinze de la convocatòria, les persones que, després d'haver sigut citades a l'entrevista, hagen sigut avaluades per este concepte i no hagen resultat adjudicatàries de les beques, quedaran incloses, per orde decreixent de puntuació, en la borsa de reserva corresponent.  
  
Quinta. Duració  
El període de gaudi de la beca és d'un any comptat a partir de l'1 de juliol de 2012 o des de la data que s'indique expressament en la resolució de concessió, en cas que esta siga posterior.   
No obstant això, el període esmentat podrà prorrogar-se per un període de 12 mesos addicionals sempre que hi haja disponibilitat pressupostària adequada i suficient per a això, i que l'exercici de l'activitat que s'estiga efectuant ho requerisca o ho aconselle.  
  
Sexta. Dotació i pagament de la beca  
1. La beca està dotada amb 1.000 € bruts mensuals, import a què es practicaran les retencions que pertoquen.  
2. Este import es pagarà mensualment, després de la certificació del responsable de la unitat administrativa on el becari realitze la pràctica, amb càrrec al crèdit indicat en el resolc tercer d'esta resolució.  
  
  
Sèptima. Formalització de les sol·licituds i termini de presentació  
1. La sol·licitud i el currículum es presentaran exclusivament per via telemàtica, tal com establix l'article 3 de l'Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II del Decret 132/2009, del Consell, pel qual es regula la concessió de beques, sense perjuí de la normativa establida amb caràcter general sobre presentació de sol·licituds davant de les administracions públiques. La sol·licitud i el currículum es trobaran accessibles en la seu electrònica de la Generalitat en Internet . El formulari de sol·licitud incorpora una declaració responsable per mitjà de la qual la persona sol·licitant manifesta, sota la seua responsabilitat, que totes les dades arreplegades en la sol·licitud i en el currículum són certes i que es troba en possessió de la documentació que així ho acredita, i que queda a disposició de la comissió de valoració per a la comprovació, el control i la inspecció que es considere oportú. Segons l'article 71.bis de la Llei 30/1820 JCOO-CVK, la inexactitud, la falsedat o l'omissió, de caràcter essencial, en qualsevol dada o manifestació en l'esmentada declaració responsable, així com la falta d'acreditació dels requisits exigits, determinaran la impossibilitat de continuar en la convocatòria. Així mateix, amb la formalització de la sol·licitud s'atorga l'autorització als òrgans gestors de l'INVASSAT per a obtindre directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el reglament de la Llei 38/2003, General de Subvencions, així com per a comprovar directament les dades d'identitat (DNI) i, si és el cas, de residència, d'acord amb el que disposa l'article 5 del Decret 165/2010, de 8 de octubre, del Consell, pel qual s'establixen mesures de simplificació i de reducció de càrregues administratives.  
  
2. Per a poder realitzar la presentació electrònicament, la persona sol·licitant haurà de disposar de la firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica o del DNI electrònic.  
3. La presentació de la sol·licitud i del currículum en el registre electrònic es podrà acreditar per mitjà del rebut expedit per este de manera automàtica.  
4. El termini de presentació de sol·licituds és de 15 dies hàbils comptats de l'endemà de la publicació d'esta orde en el Diari Oficial de la Comunitat Valenciana. Als efectes de còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La recepció en dia inhàbil s'entendrà efectuada el primer dia hàbil següent. En cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça les anteriors.  
  
  
Octava. Documentació que cal presentar  
Les persones sol·licitants no adjuntaran cap documentació a la sol·licitud i el currículum. Les persones sol·licitants que siguen seleccionades per a la fase d'entrevista hauran de presentar en este acte la documentació acreditativa dels mèrits detallats en el currículum, sense perjuí que la comissió de valoració puga requerir la documentació en qualsevol altre moment del procediment.   
  
Novena. Causes d'exclusió  
En cas que no siguen acreditats els mèrits esmentats en el moment establit, la persona sol·licitant quedarà exclosa del procés.  
Els mèrits que no siguen acreditats suficientment no seran tinguts en compte a l'hora de valorar-los.  
  
Deu. Comissió avaluadora  
1. Per a la valoració dels mèrits acreditats es constituirà una comissió avaluadora formada pels membres següents:  
- Presidència: cap del Servici de Promoció i Desenrotllament de la Prevenció, o funcionari en qui delegue.  
- Vocalies: cap del Servici de Contractació i Assumptes Generals, o funcionari en qui delegue, i un tècnic del Servici de Promoció i Desenrotllament de la Prevenció.  
- Secretaria: cap de Secció de Personal i Assumptes Generals, qui assistirà a les sessions que celebre la comissió amb veu però sense vot.  
  
2. Els membres de la comissió podran ser assessorats pel personal tècnic o professional que es considere necessari, els quals podran assistir a les sessions amb veu però sense vot.  
3. El funcionament de la comissió es regirà pel que disposa l'article 18 del Decret 132/2009, de 4 de setembre, del Consell.  
4. A la vista dels documents efectivament acreditats, la comissió avaluadora verificarà els mèrits al·legats i elaborarà una llista ordenada d'acord amb la puntuació obtinguda.  
5. Només seran convocats a l'entrevista prevista en l'apartat E) de la base quinta els candidats que hagen obtingut en la resta d'apartats de la base quinta una puntuació no inferior a 4 punts respecte de l'obtinguda pel candidat amb millor puntuació.   
6. A fi d'aplicar els principis generals arreplegats en la Llei 11/2003, de 10 d'abril, sobre l'Estatut de les Persones amb Discapacitat, els casos d'empat es resoldran a favor de les persones discapacitades que acrediten el reconeixement d'esta condició, tal com establix l'article 2 de la llei esmentada.  
7. La resta de casos d'empat es resoldran en favor de l'aspirant que presente millor expedient acadèmic.  
8. Obtinguda la puntuació provisional dels aspirants, s'exposarà la llista ordenada, d'acord amb la puntuació obtinguda, en la pàgina web de l'INVASSAT , durant 10 dies, per a la fase d'al·legacions. Tant esta com les successives publicacions s'efectuaran pel mateix mitjà.  
   
Onze. Concessió  
1. Una vegada finalitzat el procés de selecció, i a la vista de la llista ordenada d'acord amb la puntuació de les persones aspirants, la comissió avaluadora elevarà a la Direcció de l'INVASSAT, per a la resolució, una proposta de concessió de la beca.  
2. La Direcció de l'INVASSAT dictarà, en el termini de dos mesos comptats a partir de la publicació d'esta convocatòria, la resolució en què s'adjudique la beca convocada i es constituïsca una borsa de reserva per al cas que es produïsca alguna renúncia o algun abandó.  
3. D'acord amb l'article 9 del Decret 132/2009, del Consell, i amb els articles 58 i 59 de la Llei 30/1992, de Règim Jurídic de les Administracions Públiques i del Procediment Administratiu Comú, esta resolució serà publicada en el Diari Oficial de la Comunitat Valenciana, acte que tindrà els efectes de notificació a les persones interessades. Igualment, en el termini de dos mesos es donarà publicitat de la resolució de concessió en els mitjans de difusió ja mencionats en la base novena, punt 4.   
4. D'acord amb el que preveu l'article 42.4 de la Llei 30/1992, de 26 de novembre, modificada per la Llei 4/1999, de 13 de gener, si no és notificada la resolució que adjudica les beques dins del termini anteriorment establit, s'entendran desestimades les sol·licituds presentades.  
  
  
Dotze. Obligacions de les persones becades   
Són obligacions de les persones becàries:  
1. Acceptar i complir les normes establides en l'articulat d'esta convocatòria, les que s'establisquen en el moment de l'acceptació per escrit de la beca, així com les instruccions que, durant el període de vigència, es reben de les persones que designe l'INVASSAT per a supervisar l'activitat.  
2. Començar el gaudi de la beca dins del termini que s'indique i realitzar la seua labor, sense que cap altre compromís impedisca o dificulte el compliment ininterromput de les obligacions contretes.  
  
Tretze. Incompatibilitat, incidències i tutoria  
1. La condició de becari no implica vinculació laboral o administrativa amb l'INVASSAT, i tant la concessió com l'aprofitament són incompatibles amb el gaudi d'unes altres beques que puguen concedir-se per a la mateixa o per a semblant activitat.  
2. La Direcció de l'INVASSAT resoldrà les incidències que es produïsquen durant el període de gaudi de la beca a proposta del cap del servici corresponent, i podrà deixar-la sense efecte, amb l'audiència prèvia de la persona interessada, en els casos d'incompliment de les obligacions sense causa justificada, si no es realitza l'activitat que va motivar la concessió o si es deixen de reunir els requisits exigits en esta convocatòria.  
3. El cap del Servici de Plans d'Actuació i Estadística exercirà de tutor de les pràctiques professionals i vetlarà pel compliment de les condicions de l'exercici de la beca.  
  
Catorze. Protecció de dades  
Les dades personals dels aspirants arreplegades en el transcurs del procediment seran incloses en un fitxer automatitzat de l'òrgan convocant, en els termes i les condicions que es preveuen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.   
  
  
Quinze. Borsa de reserva  
1. Es constituirà una borsa de reserva, prioritzada per orde decreixent de puntuació.   
2. Tindran dret a estar incloses en la borsa de reserva les persones aspirants que, després d'haver sigut citades a l'entrevista inclosa en el procés selectiu, hagen sigut avaluades per este concepte i no hagen sigut adjudicatàries de les beques.  
3. En cas que es produïsquen vacants durant el període de gaudi de les beques a causa de renúncies, abandons, incompliment d'obligacions o per qualsevol altra incidència, es podrà concedir una nova beca, per la resta del període màxim de gaudi, entre els integrants de la borsa regulada en esta base, o podrà declarar-se deserta.  
  
4. La condició d'integrant de les borses de reserva no generarà en cap moment relació laboral amb la Generalitat, ni compromís d'accedir a la condició de becari.  
  
Setze. Resolució d'incidències  
1. El director de l'INVASSAT, per delegació de la presidenta de l'INVASSAT, resoldrà les incidències que es produïsquen durant el període de gaudi de les beques, amb un informe previ de la direcció tècnica. Esta direcció tècnica podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris, quan no realitzen l'activitat que va motivar la concessió de les beques, quan deixen de reunir els requisits necessaris o quan s'incomplisquen, sense causa justificada, les condicions establides en esta orde.  
2. La renúncia a les beques donarà lloc a la pèrdua dels drets econòmics meritats.  
3. La concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions, donarà lloc a la rescissió de la beca concedida, amb pèrdua, total o parcial, del dret a cobrar-la.  
  
Dèsset. Acceptació de les bases  
La participació en esta convocatòria implica l'acceptació de les bases que la regulen.